2.6.

Testējamo motoru atlases kritēriji Testējamo motoru skaits attiecas uz ISM grupu, nevis uz ISM grupā ietilpstošajām motoru apakškategorijām, motoru saimēm vai motoru tipiem. Ražotājs atlasa motorus, kas proporcionāli pārstāv ISM grupā iekļautās apakškategorijas, motoru saimes un motoru tipus. Tas nebūt nenozīmē, ka ir jātestē motori, kas pieder pie katras motoru apakškategorijas, motoru saimes vai motora tipa. ISM grupām, kurās ir gan IWP, gan IWA kategorija, motoru atlasē pēc iespējas iekļauj abu kategoriju motorus. 2.6.1. ISM A grupas testēšanas shēma Ražotājs izvēlas vienu no šādām 2.6.1.1. un 2.6.1.2. punktā aprakstītajām uzraudzības ekspluatācijā testēšanas shēmām. 2.6.1.1. Testēšanas shēma, kas pamatojas uz emisijas noturības periodu (EDP) ▼C1 2.6.1.1.1. Deviņu tādu ISM grupā ietvertu motoru testēšana, kuru uzkrātā ekspluatācija ir mazāka nekā a % no EDP saskaņā ar 2. tabulu. Testa rezultātus apstiprinātājai iestādei iesniedz līdz 2024. gada 28. decembrim. 2.6.1.1.2. Deviņu tādu ISM grupā ietvertu motoru testēšana, kuru uzkrātā ekspluatācija ir lielāka nekā b % no EDP saskaņā ar 2. tabulu. Testa ziņojumus apstiprinātājai iestādei iesniedz līdz 2026. gada 28. decembrim. ▼M2 2.6.1.1.3. Ja ražotājs nespēj izpildīt 2.6.1.1. punktā noteiktās prasības tāpēc, ka nav pieejami motori ar nepieciešamo uzkrāto ekspluatāciju, kas norādīta 2.6.1.1.2. punktā, apstiprinātāja iestāde var atļaut saskaņā ar šo punktu testēt motorus, kuru uzkrātā ekspluatācija ir robežās no vērtības, kas ir divreiz lielāka par a % no EDP, līdz b % no EDP, ja ražotājs sniedz pārliecinošus pierādījumus, ka tas ir atlasījis motorus ar lielāko pieejamo uzkrāto ekspluatāciju. Kā alternatīvu apstiprinātāja iestāde pieņem testēšanas shēmas nomaiņu pret 2.6.1.2. punktā noteikto uz četru gadu periodu balstīto testēšanas shēmu. Tādā gadījumā saskaņā ar 2.6.1.2. punktu testējamo motoru kopējo skaitu samazina par to motoru skaitu, kuri jau testēti un par kuriem ziņots saskaņā ar 2.6.1.1. punktu.



2. tabula % no EDP vērtībām 2.6.1. punktā definētajai ISM grupai Atlasītā motora standarta jauda (kW) a b 56 ≤ P < 130 20 55 130 ≤ P ≤ 560 30 70 2.6.1.2. Uz četru gadu periodu balstīta testēšanas shēma Katrs ražotājs četrus gadus pēc kārtas testē vidēji deviņus ISM grupas motorus gadā. Testa ziņojumus par veiktajiem testiem apstiprinātājai iestādei iesniedz katru gadu. Testēšanas un rezultātu iesniegšanas grafiku iekļauj ražotāja iesniegtajā un apstiprinātājas iestādes apstiprinātajā sākotnējā un vēlāk atjauninātajā (ja tāds ir) ekspluatācijā esošu motoru uzraudzības plānā. 2.6.1.2.1. Pirmo deviņu motoru testu rezultātus iesniedz ne vēlāk kā 24 mēnešus pēc pirmā motora uzstādīšanas autoceļiem neparedzētā mobilajā tehnikā un ne vēlāk kā 30 mēnešus pēc apstiprinātā, attiecīgajā ISM grupā iekļautā motora tipa vai motoru saimes ražošanas sākuma. 2.6.1.2.2. Ja ražotājs apstiprinātājai iestādei pierāda, ka 30 mēnešus pēc ražošanas sākšanas autoceļiem neparedzētā mobilajā tehnikā nav uzstādīts neviens motors, testēšanas rezultātus iesniedz pēc pirmā motora uzstādīšanas datumā, par kuru vienojas ar apstiprinātāju iestādi. 2.6.1.2.3. Maza apjoma ražotāji Maza apjoma ražotāju gadījumā testēto motoru skaitu pielāgo šādi: a) ražotāji, kas ražo tikai divas motoru saimes ISM grupā, gadā iesniedz vidēji sešu motoru testēšanas rezultātus; b) ražotāji, kas gadā Savienības tirgum saražo vairāk nekā 250 motorus ISM grupā, kurā ir tikai viena motoru saime, gadā iesniedz vidēji trīs motoru testēšanas rezultātus; c) ražotāji, kas gadā Savienības tirgum saražo no 125 līdz 250 motoriem ISM grupā, kurā ir tikai viena motoru saime, gadā iesniedz vidēji divu motoru testēšanas rezultātus; d) ražotāji, kas gadā Savienības tirgum saražo mazāk nekā 125 motorus ISM grupā, kurā ir tikai viena motoru saime, gadā iesniedz vidēji viena motora testēšanas rezultātus. Apstiprinātāja iestāde pārbauda, vai deklarētie ražošanas apjomi netiek pārsniegti četru gadu laikposmā, kurā ražotājs veic testēšanu. Ja šie apjomi kādā brīdī tiek pārsniegti, ražotājs atlikušajos četru gadu perioda gados, par kuriem rezultāti nav paziņoti, gadā testē vidēji deviņus motorus. 2.6.2. Testēšanas shēma ISM grupām B, F, G, J, K, L, M un N Ražotājs attiecībā uz katru grupu izvēlas vienu no šādām 2.6.2.1. un 2.6.2.2. punktā aprakstītajām uzraudzības ekspluatācijā testēšanas shēmām. 2.6.2.1. Testēšanas shēma, kas pamatojas uz emisijas noturības periodu (EDP) ▼C1 2.6.2.1.1. X tādu ISM grupā ietvertu motoru testēšana, kuru uzkrātā ekspluatācija ir mazāka nekā c % no EDP saskaņā ar 3. tabulu. Testa rezultātus apstiprinātājai iestādei iesniedz līdz 2024. gada 28. decembrim. 2.6.2.1.2. X tādu ISM grupā ietvertu motoru testēšana, kuru uzkrātā ekspluatācija ir lielāka nekā d % no EDP saskaņā ar 3. tabulu. Testēšanas rezultātus apstiprinātājai iestādei iesniedz līdz 2026. gada 28. decembrim. ▼M2 2.6.2.1.3. Ja ražotājs nespēj izpildīt 2.6.2.1.1. un 2.6.2.1.2. punktā noteiktās prasības tāpēc, ka nav pieejami motori ar nepieciešamo uzkrāto ekspluatāciju, apstiprinātāja iestāde var atļaut saskaņā ar šo punktu testēt motorus, kuru uzkrātā ekspluatācija ir robežās no vērtības, kas ir divreiz lielāka par c % no EDP, līdz d %, ja ražotājs sniedz pārliecinošus pierādījumus, ka tas ir atlasījis motorus ar lielāko pieejamo uzkrāto ekspluatāciju. Kā alternatīvu apstiprinātāja iestāde pieņem testēšanas shēmas nomaiņu pret 2.6.2.2. punktā noteikto uz četru gadu periodu balstīto testēšanas shēmu. Tādā gadījumā saskaņā ar 2.6.2.2. punktu testējamo motoru kopējo skaitu samazina par to motoru skaitu, kas jau testēti un par kuriem ziņots saskaņā ar 2.6.2.1.1. un 2.6.2.1.2. punktu. 2.6.2.1.4. Ja RLL kategorijai līdzvērtīgas IIIB posma motoru saimes testa ziņojums tiek izmantots, lai saņemtu atbilstošu V posma tipa apstiprinājumu attiecīgajai motoru saimei saskaņā ar Īstenošanas regulas (ES) 2017/656 7. panta 2. punktu, un motora ražotājs nevar izpildīt 2.6.2.1.1. un 2.6.2.1.2. punktā minētās prasības, jo nav pieejami V posma motori ar nepieciešamo uzkrāto ekspluatāciju, apstiprinātāja iestāde piekrīt, ka tiek atlasīts IIIB posma motors, lai nodrošinātu atbilstību 2.6.2.1.1. un 2.6.2.1.2. punkta prasībām.



3. tabula % no EDP vērtībām 2.6.2.1. punktā definētajām ISM grupām Atlasītā motora standarta jauda (kW) c d P < 56 10 40 56 ≤ P < 130 20 55 P ≥ 130 30 70



4. tabula Testējamo motoru skaits 2.6.2., 2.6.3.1. un 2.6.4.1. punktā definētajām ISM grupām N CA x 1 — 1 2 ≤ N ≤ 4 — 2 > 4 ≤ 50 2 5 ≤ N ≤ 6 > 50 3 ≥ 7 > 50 4 kur: N = to ES motoru saimju kopējais skaits, ko ražotājs ražo ISM grupā; CA = atlikušo ražotāja ražoto un ISM grupā ietilpstošo motoru saimju kopējais gada ražošanas apjoms ES tirgum pēc tam, kad ir izslēgtas četras saimes ar lielāko gada ražošanas apjomu ES tirgum; x = testējamo motoru skaits. 2.6.2.2. Uz četru gadu periodu balstīta testēšanas shēma Vidēji x ISM grupas motoru testēšana katru gadu četrus gadus pēc kārtas saskaņā ar 4. tabulu. Testa ziņojumus par veiktajiem testiem apstiprinātājai iestādei iesniedz katru gadu. Testēšanas un rezultātu iesniegšanas grafiku iekļauj ražotāja iesniegtajā un apstiprinātājas iestādes apstiprinātajā sākotnējā un vēlāk atjauninātajā (ja tāds ir) ekspluatācijā esošu motoru uzraudzības plānā. ▼C1 2.6.2.2.1. Pirmo x motoru testu rezultātus iesniedz līdz vēlākajam no šiem datumiem (neieskaitot): a) līdz 2024. gada 28. decembrim; ▼M2 b) 12 mēnešus pēc pirmā motora uzstādīšanas autoceļiem neparedzētā mobilajā tehnikā; c) 18 mēnešus pēc apstiprināta ISM grupas motora tipa vai motoru saimes ražošanas sākšanas. 2.6.2.2.2. Ja ražotājs apstiprinātājai iestādei pierāda, ka 18 mēnešus pēc ražošanas sākšanas autoceļiem neparedzētā mobilajā tehnikā nav uzstādīts neviens motors, testēšanas rezultātus iesniedz pēc pirmā motora uzstādīšanas datumā, par kuru vienojas ar apstiprinātāju iestādi. 2.6.2.2.3. Maza apjoma ražotāji Ja visu ISM grupas motoru saimju kopējais ražošanas apjoms gadā nepārsniedz 50 motorus (maza apjoma ražotāji), testējamo motoru skaitu pielāgo šādi: a) ražotāji, kas Savienības tirgum saražo no 25 līdz 50 motoriem gadā attiecīgās ISM grupas visās saimēs kopā, iesniedz: ▼C1 i) viena tāda motora testa rezultātus, kura uzkrātā ekspluatācija ir robežās no c % līdz d % no EDP, kā noteikts 3. tabulā, līdz 2025. gada 28. decembrim; vai ▼M2 ii) vidēji viena motora testa rezultātus gadā 2 gadu periodā, kas sākas 12 mēnešus pēc pirmā motora uzstādīšanas autoceļiem neparedzētā mobilajā tehnikā; b) ražotājiem, kas ES tirgum saražo mazāk nekā 25 motorus gadā attiecīgās ISM grupas visās saimēs kopā, nav jāiesniedz neviens motora tests, ja vien slīdošā divu gadu periodā netiek saražots vairāk par 35 motoriem; šādā gadījumā ražotājs ievēro to pašu shēmu, kas noteikta a) apakšpunktā. Apstiprinātāja iestāde pārbauda, vai deklarētie ražošanas apjomi netiek pārsniegti pirmās daļas a) apakšpunktā noteiktajos periodos. Ja minētie apjomi kādā brīdī tiek pārsniegti, ražotājs pāriet uz kādu no 2.6.2.1. un 2.6.2.2. punktā noteiktajām testēšanas shēmām. Tādā gadījumā saskaņā ar minētajiem punktiem testējamo motoru kopējo skaitu samazina par to motoru skaitu, kas jau testēti un par kuriem ziņots saskaņā ar šo punktu. 2.6.3. ISM grupas C, D, E, H un I Ražotājs izvēlas vienu no 2.6.2. punktā aprakstītajām testēšanas shēmām vai testēšanas shēmu, kuras pamatā ir tehnikas vecums, kura aprakstīta 2.6.3.1. punktā, katras grupas uzraudzībai ekspluatācijas laikā. 2.6.3.1. Testēšanas shēma, kuras pamatā ir autoceļiem neparedzētās mobilās tehnikas vecums (atsaucei sk. 2. attēlu) ▼C1 2.6.3.1.1. Saskaņā ar 4. tabulu testē x motorus no ISM grupas, kurā iekļautās autoceļiem neparedzētās mobilās tehnikas ražošanas gads nav senāks par diviem gadiem pirms šā testa datuma (sk. 2. attēlu). Testa rezultātus apstiprinātājai iestādei iesniedz līdz 2024. gada 28. decembrim. 2.6.3.1.2. Saskaņā ar 4. tabulu testē x motorus no ISM grupas, kurā iekļautās autoceļiem neparedzētās mobilās tehnikas ražošanas gads nav mazāks par četriem gadiem pirms šā testa datuma (sk. 2. attēlu). Testēšanas rezultātus apstiprinātājai iestādei iesniedz līdz 2026. gada 28. decembrim. ▼M2 2.6.3.1.2.1. Apstiprinātājai iestādei iesniedz pārliecinošus pierādījumus, ka katrs testēšanai saskaņā ar 2.6.3.1.2. punktu izraudzītais motors katru gadu ir ticis izmantots tādā veidā un apjomā, kas ir līdzīgs Savienības tirgū laisto atbilstošo motoru vairuma ekspluatācijas veidam un apjomam. Piemēroti pierādījumi var būt raksturlielumi, kas apliecina parastu nolietojumu, ekspluatācijas uzskaites dokumentācija, tehniskās apkopes uzskaites dokumentācija un patērētās degvielas uzskaites dokumentācija. 2.6.3.1.3. Ja ražotājs nevar izpildīt 2.6.3.1.1. un 2.6.3.1.2. punktā noteiktās prasības, jo nav pieejami motori ar vajadzīgo autoceļiem neparedzētās mobilās tehnikas ražošanas gadu vai nav pietiekamu pierādījumu par to ekspluatāciju, apstiprinātāja iestāde pieņem testēšanas shēmas nomaiņu pret 2.6.2.2. punktā noteikto uz četru gadu periodu balstīto testēšanas shēmu. Tādā gadījumā saskaņā ar 2.6.2.2. punktu testējamo motoru kopējo skaitu samazina par to motoru skaitu, kas jau testēti un par kuriem ziņots saskaņā ar 2.6.3.1.1. un 2.6.3.1.2. punktu. 2. attēls Ilustrācija ar ISM testam atbilstīgajiem motoriem atkarībā no autoceļiem neparedzētās mobilās tehnikas vecuma 2.6.4. ISM grupas O un P Ražotājs katrai ISM grupai izvēlas vienu no 2.6.2. punktā aprakstītajām testēšanas shēmām. Ja izvēlas 2.6.2.1. punktā noteikto testēšanas shēmu, ražotājiem ir iespēja tajā pašā ISM grupā piemērot testēšanas shēmu, kuras pamatā ir odometra rādījums un kura aprakstīta 2.6.4.1. punktā. Ja ražotājs izvēlas 2.6.2.1. punktā noteikto procedūru, tad nepieciešamā uzkrātā ekspluatācija ir tā, kas norādīta 5. tabulā, nevis 3. tabulā.



5. tabula % no EDP vērtībām ISM O un P grupai Grupa c d O 20 55 P 10 40 2.6.4.1. Testēšanas shēma, kuras pamatā ir autoceļiem neparedzētās mobilās tehnikas odometra rādījums ▼C1 2.6.4.1.1. Saskaņā ar 4. tabulu un 6. tabulu testē x motorus no ISM grupas, kurā iekļautās autoceļiem neparedzētās mobilās tehnikas odometra rādījums, kas norāda uzkrāto ekspluatāciju, ir mazāks par c (km). Testa rezultātus apstiprinātājai iestādei iesniedz līdz 2024. gada 28. decembrim. 2.6.4.1.2. Saskaņā ar 4. tabulu un 6. tabulu testē x motorus no ISM grupas, kurā iekļautās autoceļiem neparedzētās mobilās tehnikas odometra rādījums, kas norāda uzkrāto ekspluatāciju, ir lielāks par d (km). Testēšanas rezultātus apstiprinātājai iestādei iesniedz līdz 2026. gada 28. decembrim. ▼M2



6. tabula Uzkrātā ekspluatācija ISM grupām O un P Grupa Motora darba tilpums (cm3) c (km) d (km) O Jebkurš 1 600 4 400 P < 100 1 350 5 400 ≥ 100 2 700 10 800 ▼M2 2.6.5. Ražotājs drīkst veikt vairāk testu un ziņot par vairāk testiem, nekā noteikts 2.6.1., 2.6.2., 2.6.3. un 2.6.4. punktā aprakstītajās testēšanas shēmās. 2.6.6. Vairākkārtēja viena un tā paša motora testēšana, lai sniegtu datus par secīgiem uzkrātās ekspluatācijas posmiem saskaņā ar 2.6.1., 2.6.2., 2.6.3. un 2.6.4. punktu, ir ieteicama, bet nav obligāta.